  Туспуктэм: Удмуртиысь Операя но балетъя П. И. Чайковский нимо кун театр Майя Бывальцева Удмуртиысь Операя но балетъя П. И. Чайковский нимо кун театр Хургадае гастрольёсын вуылӥз. Возьматонъёс Россилэн но Египетлэн гуманиатрной ужпумъёсъя валче ужанъя арзы улсын 13-тӥ но 14-тӥ коньывуонэ ортчизы. Со сярысь элькун тӧролэн но кивалтэтлэн пресс-службазы ивортӥз. Нырысетӥ нуналаз Удмуртиысь артистъёс Джузеппе Вердилэсь «Аида» операзэ возьматӥзы. Спектакле театрысь хор, балет но оркестр пыриськизы. Возьматон тӧлъёслы усьтэм кыр интыын радъяськиз, соин ик куара ласянь туж зол ужано луиз. Котьма ке но, опера туж умой чузъяськиз, учкисьёслы ваньмыз кельшиз. Кыкетӥ нуналаз театрлэн оркестрез Николай Роготнев кивалтэм улсын Жорж Бизелэсь но Пётр Чайковскийлэсь симфони крезьгуръёссэс шудӥз. Концертлэн кыкетӥ люкетаз Серегй Рахманиновлэсь оркестрен фортепианолы 2 номеро концертсэ быдэстӥзы. Фортепианоен Египетысь Магда Амара шудӥз. Удмуртиысь театр академической искусствоез утён но вӧлмытон ужез туж йӧно быдэстӥз, Россиысь школа дуннеысь лулчеберетын валтӥсь инты басьтэ шуыса возьматӥз. Тодэ вайытом, Удмуртиын «Театральное Приволжье» фестивальлэн улосвыл люкетэз кутскиз. Тегъёс: Операянобалетъятеатр Удмуртия Лулчеберет  